7 rheswm pam ddylai busnesau Cymru fuddsoddi yn eu gweithwyr hŷn - Wales Online
7 rheswm pam ddylai busnesau Cymru fuddsoddi yn eu gweithwyr hŷn
Mae ymchwil wedi dangos fod 1 o bob 3 pherson sy'n gweithio dros 50 oed, felly mae'r angen i fusnesau werthfawrogi a chadw eu gweithwyr hŷn yn bwysicach nag erioed
Updated 17:32, 24 MAY 2017
Mae Llywodraeth Cymru wedi uno â BITC Cymru, y Sefydliad Dysgu a Gwaith a'r Comisiynydd Pobl Hŷn i lansio'r ymgyrch 'Nid oes gan Unrhyw Un ddyddiad 'Ar ei Orau Cyn'', cam diweddaraf ei hymgyrch Oes o Fuddsoddi i bwysleisio materion allweddol er mwyn sicrhau bod gan Gymru y sgiliau angenrheidiol i gystadlu yn y dyfodol.
Dyma 7 rheswm pam ddylai busnesau werthfawrogi a gofalu am staff sydd dros eu 50 oed.
1. Mae ein gweithlu'n heneiddio
Mae ein gweithlu'n heneiddio, felly mae'n hanfodol bod cyflogwyr yn buddsoddi yn nyfodol eu gweithlu. Mae'n hanfodol bod busnesau'n ystyried sut y byddant yn recriwtio, hyfforddi a chadw gweithwyr hŷn er mwyn parhau i fod yn gystadleuol.
2. Mae'r ffordd rydym yn gweithio'n newid
Dylai rheolwyr fod yn siarad â'u gweithwyr hŷn i weld pa bryderon sydd ganddynt fel y gallant ddeall beth y gellir ei wneud i'w hannog i barhau i weithio. Efallai mai dim ond gwneud mân addasiadau yn y gweithle sydd ei angen, cyflwyno patrymau gwaith hyblyg, opsiynau ymddeol yn raddol neu ddarparu hyfforddiant ar dechnoleg newydd.
3. Mae gweithwyr hŷn yn ddibynadwy ac ymroddgar
Mae gwaith ymchwil yr Adran Gwaith a Phensiynau gyda chyflogwyr yn disgrifio gweithwyr hŷn fel gweithwyr teyrngar, dibynadwy, ymroddgar a chydwybodol, sy'n dod â phrofiad busnes a bywyd gwerthfawr i'r sefydliad.
Cysylltwyd y profiad ychwanegol hwn gyda nifer o nodweddion ac ymddygiadau buddiol sydd gan bobl hŷn fel: rheoli eu hamser eu hunain, sgiliau pobl, gallu ymdopi â newidiadau sefydliadol, gallu aros yn ddigyffro o dan bwysau neu wrth wynebu heriau a rhoi sicrwydd i gwsmeriaid eu bod yn gymwys i gyflawni eu swydd yn dda.
4. Mae gwahaniaethu yn erbyn gweithwyr hŷn yn anghyfreithlon
Mae'n anghyfreithlon dangos unrhyw fath o ragfarn yn erbyn gweithwyr hŷn; yn cynnwys yn ystod y broses recriwtio.
Pan fo cyflogwyr angen recriwtio mae'n bwysig osgoi dieithrio'r gronfa gynyddol hon o ddoniau. Mae angen i gyflogwyr wirio eu dulliau recriwtio, marchnata a gweithdrefnau i sicrhau eu bod yn niwtral o ran oedran. Er mwyn ennyn mwy o ddiddordeb mewn swyddi, gall cyflogwyr wahodd ceisiadau gan bobl o bob oed a phwysleisio unrhyw elfennau apelgar o'r swydd – er enghraifft, trefniadau gweithio hyblyg.
5. Mae gweithlu pob oedran yn golygu ystod ehangach o sgiliau a phrofiad
Gall busnesau sydd â chyfran uwch o filflwyddiaid yn eu timau elwa ar y sgiliau technoleg diweddaraf a bydd gan lawer ohonynt ddawn i wneud popeth yn y byd digidol, ond ni ddylid tanbrisio gwerth gweithwyr hŷn. Maent yn darparu gwybodaeth ac arbenigedd gwerthfawr o'u blynyddoedd o brofiad yn y gweithle.
6. Mae llawer o weithwyr hŷn yn awyddus i barhau i weithio, ond am wneud hynny'n hyblyg
Mae'r prawf yn yr ymchwil ac mae llawer o bobl yn dymuno gweithio'n hirach lle bo'n bosibl. Mae 64 y cant o bobl Cymru sy'n 50 oed a hŷn ac yn gweithio yn disgwyl parhau i weithio ar ôl troi'n 65 oed.
Cynigiodd astudiaeth arall gan yr Adran Gwaith a Phensiynau restr o bethau y gallai eu cyflogwr ei wneud i'w helpu i barhau i weithio – y cyfle i weithio oriau hyblyg oedd yr opsiwn mwyaf poblogaidd gyda bron i hanner (47 y cant) yn dweud y byddent yn manteisio ar hyn i'w helpu i weithio'n hirach. Dywedodd 46 y cant y byddai gweithio'n rhan-amser yn eu hannog i weithio'n hirach cyn ymddeol.
7. Mae hyfforddi a datblygu yn bwysig i bob oed
Mae datblygu sgiliau pobl yn fuddsoddiad mewn cynhyrchiant ac effeithlonrwydd, yn ogystal ag yn ysbryd a theyrngarwch staff. Eto i gyd, mae hyfforddiant yn dod i ben yn aml iawn erbyn y bydd gweithwyr yn 50 oed, felly mae angen i gyflogwyr sicrhau bod eu cynlluniau datblygu sgiliau yn cynnwys pob oedran yn eu gweithlu.
Yn ogystal, mae rhai cwmnïau'n defnyddio eu gweithwyr hŷn i helpu i fentora eu cydweithwyr iau a throsglwyddo eu sgiliau.
I gyflogwyr sydd am gael mwy o wybodaeth am sut y gallant fuddsoddi yn sgiliau eu gweithwyr hŷn, mae gan Borth Sgiliau i Fusnes Llywodraeth Cymru – businesswales.gov.wales/skillsgateway/cy gyfres o becynnau cymorth, gwybodaeth, cyngor a chanllawiau amrywiol.
Special FeaturesNo winner of £743 million* US super jackpot - Brits have another chance tonightThere's a HUGE amount of money to be won, could it be yours?
Special FeaturesUK punter wins BIG with US Powerball, but £369 million* is still up for grabs tomorrowCould you be the next big jackpot winner?
Special FeaturesFootball and betting seasons are in full flow: How they bring us together and make us strongerThere are so many benefits from the sport, and putting some money on can add to the fun